แห่แขวนเสื้อแดงกัน ผีแม่ม่าย ออกล่าเหยื่อผู้ชาย ทั้งหมู่บ้าน (คลิป)
ชาวบ้านแห่เอาเสื้อแดงแขวนไว้หน้าบ้าน หวั่น ผีแม่ม่าย เสื้อแดง อาละวาด หลังมีเพื่อนบ้านตายไม่ทราบสาเหตุ ประจวบเหมาะกับคนทรงเจ้า หมอดูทักหมู่บ้านมีผีร้ายผู้หญิงและเป็นม่ายออกล่าเหยื่อผู้ชายจึงเป็นที่เกรงกลัว ต้องเอาเสื้อแดงมาข่ม, ,เมื่อเวลา 12.00 น.วันที่ 18 เม.ย.61 ผู้สื่อข่าวได้เดินทางไปยังบ้านวังลึก หมู่ที่ 4 ต.นาพูน อ.วังชิ้น จ.แพร่ ซึ่งเป็นหมู่บ้านใหญ่มีครัวเรือนกว่า 500 หลังคาเรือน และเป็นหมู่บ้านที่มีประเพณียิ่งใหญ่ของอำเภอวังชิ้นซึ่ง ททท.ได้ลงไว้ในปฏิทินการท่องเที่ยวแล้ว นั่นคือประเพณีอาบน้ำช้าง ซึ่งจะมีขึ้นในวันที่ 20-22 เม.ย.นี้เมื่อเข้าไปถึงหมู่บ้าน ก็จะพบว่าตามหน้าบ้านหน้าประตูทุกหลังคาเรือน จะมีเสื้อยืดสีแดง แขวนไว้ที่หน้าบ้านเกือบจะทุกหลังคาเรือน นอกจากเสื้อแดงแล้วก็มีการเขียนใส่กระดาษสำทับติดเสื้อว่า บ้านหลังนี้ไม่มีผู้ชาย บางหลังคาเรือนก็เขียนว่าผีแม่ม่ายให้ไปที่อื่น ที่นี่ไม่มีพ่อม่าย ,ที่บ้านเลขที่ 126 หมู่ที่ 4 ต.นาพูน ซึ่งเป็นบ้านของนางคำ มาเฟือง อายุ 67 ปี ซึ่งอาศัยอยู่บ้านกับสามีและหลานสาว อายุ 5 ขวบ ที่หน้าบ้าน ก็มีเสื้อแดงแขวนไว้และเขียนใส่กระดาษติดไว้เช่นกันว่า บ้านหลังนี้ไม่มีผู้ชาย นางคำ เผยว่า ที่ชาวบ้านพากันเอาเสื้อแดงมาแขวนไว้หน้าบ้านกัน มาประมาณ 1 อาทิตย์แล้ว สาเหตุที่ชาวบ้านพากันเอาเสื้อแดงมาแขวนหน้าบ้านนี้ ก็เนื่องจากชาวบ้านต่างก็มีความเชื่อว่า จะมีผีแม่หม้าย เนื่องจากหมู่บ้านแม่เทิน เป็นหมู่บ้านที่มีแนวเขตติดต่อกับบ้านวังลึก ในช่วงเดือนเมษายนที่ผ่านมา เกิดคนในชุมชนที่บ้านแม่เทินได้ล้มตายลงอย่างกะทันหัน บางคนไม่เคยมีโรคภัย ก็ล้มชักเสียชีวิต จนชาวเล่าขานกันมา ก็เลยพากันไปหาหมอดู คนทรงเจ้าบ้าง ก็ได้ความว่า มีผีร้ายตนหนึ่งออกมาอาละวาด เป็นผีผู้หญิงและเป็นหม้าย อายุ 50กว่าปี และทราบว่าเป็นคนเสื้อแดง ดังนั้นชาวบ้านก็เลยพร้อมใจกันเอาเสื้อสีแดงมาแขวนเพื่อข่มขู่วิญญาณผี แล้วเขียนเป็นตัวหนังสือไว้ว่าบ้านหลังนี้ไม่มีผู้ชาย บางบ้านก็เขียนไว้บ้านหลังนี้ไม่มีผู้ชายพ่อม่าย,ชาวบ้านอีกหลายคนก็เผยว่า แม้ว่าเรื่องนี้จะจริงหรือไม่จริงก็ไม่รู้ ว่ากลัวไหม ก็ไม่กลัว แต่ก็ต้องทำเหมือนกับชาวบ้านทั้งหมู่บ้านก็ป้องกันไว้ก่อน บางคนก็บอกว่าในอีกสองวันจะมีงานอาบน้ำช้าง ซึ่งวันนั้นชาวบ้านทั้งหมู่บ้านก็มีการ เซ่นไหว้ขอขมาผีปู่ย่าตายยายกัน พร้อมทั้งเอาช้างออกมาทำพีสู่ขวัญและอาบน้ำจึงต้องมีการทำการป้องกันกันไว้เพราะหลายคนก็เล่าขานกันว่าในช่วงทำพิธีนี้ผีแม่ม่ายจะออกมารับส่วนบุญ และอาจจะมาเอาชีวิตคนในหมู่บ้านก็เป็นได้ ดังนั้นชาวบ้านจึงต้องป้องกันไว้ ,ด้านนายปลั่ง วงศ์หล้านายก อบต.นาพูน เผยว่า เรื่องนี้เป็นเรื่องของความเชื่อของชาวบ้านในชุมชน ที่คิดว่าจะมีผีแม่ม่ายมาเอาชีวิตผู้ชายในครอบครัว เพราะทราบว่า หลังจากพากันไปดูหมอหรือเข้าทรงผี ก็ได้ข้อมูลมาก็เลยพากันหวาดผวา ก็ต้องแล้วแต่ว่าใครเชื่อไม่เชื่อ อันนี้ไม่เกี่ยวกับประเพณีอาบน้ำช้างแต่อย่างใด เพราะประเพณีอาบน้ำช้างเป็นประเพณีที่ชาวบ้านทำสืบทอดกันมาเป็นร้อยปีแล้ว เป็นเรื่องของการเอาช้างออกมาอาบน้ำขอขมา และทำขวัญหลังจากที่ใช้งานช้างมาทั้งปี ในสมัยก่อนมีการนำไปชักลากไม้แต่สมัยนี้ก็ไม่มีแล้ว และช้างในหมู่บ้านที่เหลือก็ไม่กี่ตัวเท่านั้น นายก อบต.นาพูนกล่าว.
ชาวบ้านแห่เอาเสื้อแดงแขวนไว้หน้าบ้าน หวั่นผีแม่ม่ายเสื้อแดง อาละวาด หลังมีเพื่อนบ้านตายไม่ทราบสาเหตุ ประจวบเหมาะกับคนทรงเจ้า หมอดูทักหมู่บ้านมีผีร้ายผู้หญิงและเป็นหม้ายออกล่าเหยื่อผู้ชาย
ผีแม่หม้าย,ผีหม้าย,ผีเสื้อแดง,แขวนเสื้อแดง,แพร่,ข่าวทั่วไป